රත‍්‍රංහාමි ඇතුළු පිරිස ද එතැන රැය ගෙවා කොස්වාඩියේ ගරන්නට ගියේ පසුදාය. ඒ කණ්ඩායමේ හත්දෙනා අතර මුස්ලිම් ජාතිකයෙක් ද විය. ඔහු බේරුවල ලොකු මුදලාලිගේ ගෝලයකු විය. වාඩි තනා පතල් කපා මැණික් ගරද්දී දින තුනකට පමණ පසු හමුවූ මැණිකක් රත‍්‍රංහාමි ගිල්ලේයැයි කණ්ඩායමේ කෙනෙක් චෝදනා කරන්නට විය. තට්ටු පතල් නොවූ නිසා දිනකට එක පතලක් කැපිය හැකි විය. ඒවා නොගැඹුරු පතල් විය. රත‍්‍රංහාමි චෝදනාව පිළිනොගත්තේ ය. චෝදනා කළ තැනැත්තා සිය චෝදනාව ඇත්ත බව තරයේ කියා සිටියේ ය. රත‍්‍රංහාමිගේ කුස තුළ මැණික් ගල ඇතැයි කියා චෝදකයා ස්ථිරවම කියයි. තමන් මැණික් ගලක් ගිලදැමුවේ නැත කියා රත‍්‍රංහාමි කියයි.
රත්‍රංහාමි ඇතුළු පිරිස රැය ගෙවා පසුදා ගියේ කොහේද
කොස්වාඩියේ